EkBass/fiwiki-20250220-pages-articles huggingface dataset:
Gourniá

Gourniá (; myös Gurniá) on minolaisaikaisen palatsin ja kaupungin arkeologinen kohde Kreetan saarella Kreikassa. Se sijaitsee Ierápetran kunnassa Lasíthin alueyksikössä joidenkin satojen metrien päässä Mirampéllonlahden rannasta. Alueen nimi on nykyaikainen. Paikan minolaisaikaista nimeä ei tunneta. == Historia == thumb|left|240px|Gournián palatsin raunioita. Gourniá oli asuttu viimeistään myöhäisellä neoliittisella kaudella ennen vuotta 3000 eaa. Kaupunki syntyi viimeistään minolaisen ajan ensimmäisellä palatsikaudella vuosien 2000–1700 eaa. välisenä aikana. Tuona aikana Gourniáan ei kuitenkaan vielä rakennettu palatsia. Kaupungin sijainti on paikassa, jossa Kreetan pohjoisrannikkoa pitkin kulkeva kauppareitti risteää Kreetan itäosan poikki pohjois-eteläsuunnassa kulkevan kauppareitin kanssa. Palatsi rakennettiin toisella palatsikaudella vuoden 1700 eaa. jälkeen. Palatsi tuhoutui tulipalossa noin vuonna 1450 eaa. samaan aikaan muiden minolaisten keskusten kanssa. Gournián kaupunki oli asuttuna vielä mykeneläisenä aikana, mutta hylättiin noin vuonna 1200 eaa. Gournián arkeologiset kaivaukset alkoivat 1900-luvun alussa Harriet Boydin johdolla. Gournián nykyinen nimi, suomeksi ”Altaat” tai ”Saavit”, on peräisin paikalta löydetyistä lukuisista suurista astioista. == Rakennukset ja löydökset == Palatsi sijaitsi kaupungin eteläosassa. Sen koko oli 50 x 37 metriä. Näin Gournián palatsi oli selvästi pienempi kuin merkittävämmät minolaiset palatsit esimerkiksi Knossoksessa ja Faistoksessa. Palatsin eteläpuolella oli palatsipiha, jonka koko oli noin 40 x 15 metriä; palatsin pienen koon vuoksi siinä ei ollut tyypillistä keskuspihaa. Muutoin palatsi oli tyypillisen minolaisen palatsin mallinen varastohuoneineen, teatteriportaikkoineen, valokuiluineen ja rituaalipuhdistautumistiloineen. Palatsin pohjoispuolella oli erillinen pyhäkkö tai pieni temppeli, jonka koko oli 3 x 4 metriä. Vaikkakin pienikokoinen, se on harvoja tunnettuja minolaisia temppeleitä. == Lähteet == == Aiheesta muualla == Luokka:Ierápetra Luokka:Minolaiset kohteet Kreetalla
Galatás (Iraklion)

Galatás () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Galatás on osa Vónin kyläyhdyskuntaa. Kylän väkiluku on 85 (vuonna 2011). Galatás sijaitsee Kreetan keskiosissa noin 30 kilometriä kaakkoon Iraklionin kaupungista. Se on rakennettu noin 385 metrin korkeuteen merenpinnasta laskettuna. Kylä on pieni ja perinteinen, eikä siellä ole juurikaan palveluita. Kylä tunnetaan ennen kaikkea sen läheltä löydetystä minolaisaikaisesta Galatáksen palatsista ja kaupungista, joka on saanut nimensä kylästä. Arkeologinen alue sijaitsee noin kilometrin kylästä etelään Arkalochóriin päin. Aiemmin kylä kuului Thrapsanón kuntaan ja vuodesta 2011 lähtien Minóa Pediádan kunnan Thrapsanón kunnallisyksikköön. == Lähteet == Luokka:Kreetan kylät Luokka:Minóa Pediáda
Galatás

Galatás () voi viitata seuraaviin paikkoihin Kreikassa: * Galatás, kaupunki Chanián kunnassa Chanián alueyksikössä Kreetan alueella * Galatás, kylä Minóa Pediádan kunnassa Iraklionin alueyksikössä Kreetan alueella ** Galatás, minolaisaikaisen palatsin ja kaupungin arkeologinen kohde lähellä Galatáksen kylää * Galatás, kaupunki Troizinía-Méthanan kunnassa Saarten alueyksikössä Attikan alueella
Kamáres

Kamáres (; ) on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Aiemmin kylä kuului Tympákin kuntaan ja vuodesta 2011 lähtien Faistóksen kunnan Tympákin kunnallisyksikköön. Kylä muodostaa oman kyläyhdyskuntansa (Τοπική Κοινότητα Καμαρών, Topikí Koinótita Kamarón). Kylän väkiluku on 331 (vuonna 2011). Kamáres sijaitsee Ídavuoren etelärinteellä. Se tunnetaan ennen kaikkea kylän lähellä ylempänä vuorenrinteessä sijaitsevasta Kamáresin luolasta, joka oli merkittävä minolaisaikainen kulttipaikka ja josta on tehty merkittäviä keramiikkalöytöjä. Niiden tyyli on antanut nimensä niin kutsutulle Kamáres-keramiikalle. == Lähteet == Luokka:Faistós Luokka:Kreetan kylät
Zákros

Zákros () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Aiemmin kylä kuului Ítanoksen kuntaan ja vuodesta 2011 lähtien Siteían kunnan Ítanoksen kunnallisyksikköön. Kylän väkiluku on 640 (vuonna 2011). Varsinainen Zákroksen kylä (myös Áno Zákros, ”Ylempi Zákros”) sijaitsee sisämaassa noin 4,5 kilometrin päässä merestä ja sen ranta-asutus Káto Zákros (”Alempi Zákros”, väkiluku 20) saaren itärannikolla. Káto Zákros tunnetaan ennen kaikkea Káto Zákroksen minolaisen palatsin ja kaupungin arkeologisesta alueesta, johon nimet Zákros ja Káto Zákros usein viittaavat. Áno Zákroksen läheltä on löytynyt lisäksi minolaisaikaisen niin kutsutun huvilan rauniot, joista on löydetty muun muassa merkkejä varhaisesta viinintuotannosta, kuten ruukkuja, joissa on jäänteitä viinistä, sekä yksi varhaisimpia tunnettuja viininpuristimia.Huvilan arkeologisen kohteen sijainti: Zákros muodostaa myös laajemman kyläyhdyskunnan (Τοπική Κοινότητα Ζάκρου, Topikí Koinótita Zákrou), johon kuuluvat Zákroksen ja Káto Zákroksen kylien lisäksi kylät Adravástoi, Ágios Geórgios, Azokéramos, Kellária, Klisídi, Sfáka ja Xerokampiás. Koko yhdyskunnan väkiluku on 747. Kylän lähellä sijaitsee Zákroksen rotko, joka kulkee Áno Zákroksesta Káto Zákrokseen. == Lähteet == == Aiheesta muualla == Luokka:Kreetan kylät Luokka:Minolaiset kohteet Kreetalla Luokka:Siteía
Veikko Nurmikko

Veikko Toivo Nurmikko (17. joulukuuta 1918 Uusikaupunki – 16. syyskuuta 2003 Maine, YhdysvallatMuistot. Hs.fi, viitattu) oli suomalainen biokemisti. Hän oli Turun yliopiston biokemian professori 1959–1981 ja tutki bakteerien aineenvaihduntaa.Facta 2001, WSOY 1985, 12. osa, palsta 197 Hän oli vierailevana professorina Yhdysvalloissa Berkeleyn yliopistossa 1964–1966. == Lähteet == Luokka:Suomalaiset biokemistit Luokka:Suomalaiset professorit Luokka:Turun yliopiston professorit Luokka:Vuonna 1918 syntyneet Luokka:Vuonna 2003 kuolleet
Tuffikeila

TuffikeilaKähkönen, Yrjö & Lehtinen, Martti: ”Geologian peruskäsitteitä”. Teoksessa: tai tuhkakartio on tulivuorityyppi. Se koostuu irtonaisesta purkauksessa ilmaan lentäneestä aineesta. Koostumukseltaan tuhkakartiot ovat yleensä basalttisia. Kun kaasupitoinen basalttinen magma purkautuu kraatterista, se jäähtyy ja rikkoutuu purkauksen aikana muodostaen monimuotosia kappaleita. Tuhkakartion muodostumista seuraa usein rauhallisempi laavapurkausvaihe, kun kaasujen pitoisuus magmassa laskee räjähdyspurkausvaiheen jälkeen. Tuhkakartiot ovat harvoin muutamaa sataa metriä korkeampia. Esimerkiksi Eldfell on tuhkakartio Islannissa. Se muodostui noin puoli vuotta kestäneen purkauksen aikana vuonna 1973. == Lähteet == == Aiheesta muualla == Luokka:Tulivuoret
Aldo van Eyck

Aldo van Eyck [eik] (16. maaliskuuta 1918 Driebergen – 14. tammikuuta 1999 Amsterdam) oli Alankomaiden 1900-luvun huomattavimpia arkkitehteja. Vuosina 1966–1984 hän oli Delftin teknillisen yliopiston professori. Yhdessä Herman Hertzbergerin kanssa hän 1960-luvulla kehitti rakennuksen käyttäjän yksilöllisiä tarpeita painottavan alankomaalaisen arkkitehtuurin struktualismisuuntauksen. Hän suunnitteli mm. Pentagonin asuinalueen Amsterdamissa ja Eurooppalaisen avaruuslentokeskuksen ESTECin, joka on Noordwijkissä Haagin lähellä.Factum, osa 2 vuodelta 2003, s. 142 == Lähteet == == Aiheesta muualla == Luokka:Alankomaalaiset arkkitehdit Luokka:Vuonna 1918 syntyneet Luokka:Vuonna 1999 kuolleet
Estejuoksu olympialaisissa

3 000 metrin estejuoksu on kuulunut olympialaisten lajivalikoimaan vuoden 1920 olympialaisista lähtien. Naisten 3 000 metrin estejuoksu tuli mukaan vuonna 2008. Menestynein maa olympialaisten 3 000 m esteillä on ollut Kenia. == Mitalitaulukot == == Poistetut tapahtumat == ==Lähteet== *
Kansojen demokraattinen puolue (Turkki)

Kansojen demokraattinen puolue (, HDP; ) on turkkilainen vasemmistopuolue. Vuonna 2012 perustetun puolueen puheenjohtajat ovat Selahattin Demirtaş ja Figen Yüksekdağ. Puolue sai kesäkuun 2015 parlamenttivaaleissa 13 prosentin äänisaaliin, ylittäen parlamenttiin vaadittavan 10 prosentin äänikynnyksen. Marraskuussa 2016 Turkin hallitus pidätti HDP:n johdon ja kansanedustajia. == Lähteet == == Aiheesta muualla == Luokka:Turkin puolueet
Valkohäntäjänis

Valkohäntäjänis (Lepus townsendii) on Pohjois-Amerikassa elävä jänislaji. Se on hiukan isompi kuin mustahäntäjänis, painaa aikuisena noin 2,7–3,5 kg. Se on väriltään muuten harmaanruskea, mutta vatsapuoli ja häntä ovat valkoiset ja selässä on tummempi raita. Valkohäntäjäniksiä elää Kanadassa ja Yhdysvalloissa. == Lähteet == == Aiheesta muualla == Luokka:Jäniseläimet
Yarkandinjänis

Yarkandinjänis (Lepus yarkandensis) on Kiinassa elävä jänislaji. Se elää vain Tarimin valuma-alueella, Sinkiangissa, lähinnä Taklimakanin autiomaata ympäröivillä vuorilla. Sitä tavataan joenvarsimetsiköissä ja niityillä, mutta se välttelee viljelyspeltoja. Yarkandinjänis kasvaa 28.5-43.0 cm pitkäksi. Se saa kaksi tai kolme poikuetta vuodessa, kussakin viidestä kahdeksaan poikasta. == Lähteet == Luokka:Jäniseläimet
Henri Frédéric Amiel

Henri Frédéric Amiel (27. syyskuuta 1821 Geneve – 11. toukokuuta 1881 Geneve) oli sveitsiläinen filosofi ja kirjailija sekä ensin estetiikan, myöhemmin filosofian professori Geneven yliopistossa. Hänet tunnetaan postuumeina julkaistuista päiväkirjanotteistaan.Otavan Iso tietosanakirja, osa 1 vuodelta 1960, palsta 430Factum, osa 1 vuodelta 2003, s. 94 Hänen pääteoksensa on Fragments d’un journal intime (1883, osin suomennettu Päiväkirja).Otavan Iso Fokus, osa 1 vuodelta, 1973 s. 150 Amiel julkaisi myös runokokoelmia.Kodin suuri tietosanakirja, osa 1 vuodelta 1979 , s. 166 Päiväkirja ilmestyi laajempana nimellä Journal intime 1922. Molemmat suomennosversiot ovat valikoimia. ==Suomennetut teokset== * Uneksijan päiväkirja (Fragments d'un journal intime), suom. J. A. Hollo, WSOY 1959 Sarja: Humanitas, 10 (Tämä on uusi laitos vuonna 1926 ilmestyneestä painoksesta Päiväkirja) * Otteita päiväkirjasta antologiassa: Ranskan kirjallisuuden kultainen kirja, toim. Anna-Maria Tallgren, WSOY 1934 == Lähteet == Luokka:Sveitsiläiset filosofit Luokka:Sveitsiläiset filosofit Luokka:Vuonna 1821 syntyneet Luokka:Vuonna 1881 kuolleet
Lycoming O-320

Lycoming O-320 on Lycoming Enginesin valmistama vapaastihengittäviä, ilmajäähdytteisiä nelisylinterisiä lentokonepolttomoottoreita käsittävä voimalaitesarja. Sarjan 92 moottorityyppiä ovat laajassa käytössä erilaisissa yleisilmailukonetyypeissä, kuten Cessna 172 ja Piper PA-28 Cherokee. Sarjaan kuuluvat voimalaitteet ovat tyypiltään nelisylinterisiä, vapaastihengittäviä, suoravetoisia bokserimoottoreita, joiden tehot vaihtelevat 112–119 kilowatin (150–160 hv) välillä. Neljän sylinterin yhteenlaskettu iskutilavuus on 5,24 litraa. Luokka:Lentokonemoottorit Luokka:Bokserimoottorit
New Yorkin osavaltion vaakuna

New Yorkin vaakuna on New Yorkin osavaltion virallinen tunnus lipun ohella. Vaakuna otettiin käyttöön vuonna 1778. Se on kuvattuna New Yorkin lippuun ja sinettiin. Osavaltion sinetti muodostuu vaakunasta ja sitä ympäröivästä reunuksesta, jossa on sanat The Great Seal of the State of New York (). Vaakuna koostuu kilvestä, sen yllä olevasta koristekruunusta, kilvenkannattajista sekä kaiken alla olevasta kääröstä. Kilpeen on kuvattu Hudsonjoki, jolla purjehtii kaksi laivaa, joen takana vuoria, ja vuorten takaa nouseva aurinko. Kilven yllä on maapallo, jonka päällä seisoo valkopäämerikotka. Kilvenkannattajina on kaksi naishahmoa, jotka symboloivat vapautta ja oikeutta. Kilven alla olevassa käärössä on osavaltion latinankielinen tunnuslause Excelsior, . == Heraldinen selitys == Vaakunan englanninkielinen heraldinen selitys, kuten se on määritetty New Yorkin osavaltion laissa on seuraava: :Charge. Azure, in a landscape, the sun in fess, rising in splendor or, behind a range of three mountains, the middle one the highest; in base a ship and sloop under sail, passing and about to meet on a river, bordered below by a grassy shore fringed with shrubs, all proper. :Crest. On a wreath azure and or, an American eagle proper, rising to the dexter from a two-thirds of a globe terrestrial, showing the north Atlantic ocean with outlines of its shores. :Supporters. On a quasi compartment formed by the extension of the scroll. :Dexter. The figure of Liberty proper, her hair disheveled and decorated with pearls, vested azure, sandaled gules, about the waist a cincture or, fringed gules, a mantle of the last depending from the shoulders behind to the feet, in the dexter hand a staff ensigned with a Phrygian cap or, the sinister arm embowed, the hand supporting the shield at the dexter chief point, a royal crown by her sinister foot dejected. :Sinister. The figure of Justice proper, her hair disheveled and decorated with pearls, vested or, about the waist a cincture azure, fringed gules, sandaled and mantled as Liberty, bound about the eyes with a fillet proper, in the dexter hand a straight sword hilted or, erect, resting on the sinister chief point of the shield, the sinister arm embowed, holding before her her scales proper. :Motto. On a scroll below the shield argent, in sable, Excelsior. == Lähteet == Luokka:Yhdysvaltain vaakunat Vaakuna
Santa Clarita

Santa Clarita on Los Angelesin piirikunnassa sijaitseva kaupunki Kaliforniassa, Yhdysvalloissa. Kaupungissa asui 212 979 asukasta vuonna 2019. Kaupunki perustettiin 15. joulukuuta 1987, ja se sai nimensä Santa Clarita Valleysta, jossa se sijaitsee. Sen alueella oli ollut useita Los Angelesin alueen lähiöitä jo aiemmin. Se on lähellä Angeles National Forest -luonnonpuistoa. == Lähteet == ==Aiheesta muualla== Luokka:Los Angelesin piirikunnan kaupungit
New Yorkin sinetti

New Yorkin sinetti on lipun ohella New Yorkin kaupungin virallinen tunnus. Sinetin keskellä on vaakunakilpi, johon on kuvattu tuulimyllyn lavat. Lapojen väleissä on kaksi majavaa ja kaksi tynnyriä. Kilvenkannattajina on 1600-luvun merimies ja New Yorkin alueen alkuperäiskansoihin kuuluva mies. Kilven yllä on pallonpuolisko, jolla seisoo siipensä levittänyt valkopäämerikotka. Kilven alla on vuosiluku 1625, joka viittaa Uuden Amsterdamin siirtokunnan perustamiseen nykyisen Manhattanin alueelle. Ympärillä on latinankielinen teksti SIGILLUM CIVITATIS NOVI EBORACI (). Koko sinettiä ympäröi laakeriseppele. == Lähteet == Sinetti Luokka:Sigillografia
Reidar Aulie

Reidar Aulie (13. maaliskuuta 1904 Oslo – 24. marraskuuta 1977 Oslo) oli norjalainen taidemaalari, voimakkaan kolorismin edustaja. Aulie kuvasi suurkaupungin köyhälistöä ja miehitysajan koettelemuksia. Näille hänen töilleen on ominaista omaperäinen, dramaattinen, mielikuvituksekas, sekä huumorin että ironian sävyttämä näkemys.Otavan Iso tietosanakirja, osa 1 vuodelta 1960, palsta 844 Hän teki myös seinämaalauksia muun muassa Oslon raatihuoneeseenFactum, osa 1 vuodelta 2003, s. 166 sekä kuvitti lastenkirjoja sekä työskenteli taide-arvostelijana ja Arberjderbladetin piirtäjänä. == Lähteet == Luokka:Norjalaiset taidemaalarit Luokka:Vuonna 1904 syntyneet Luokka:Vuonna 1977 kuolleet
New Yorkin osavaltion lippu

New Yorkin lippu on New Yorkin osavaltion virallinen tunnus vaakunan ja sinetin ohella. Lippuun on kuvattu New Yorkin vaakuna sinisellä pohjalla. Vaakunallinen lippu otettiin käyttöön vuonna 1778. Vuonna 1901 lipun pohjaväri vaihdettiin vaaleanruskeasta siniseen. Yksityiskohtia myöten lipun nykyinen muoto otettiin käyttöön 1909. Osavaltion kuvernööri käyttää erillistä muotoa lipusta. Kuvernöörin lipussa on kulmissa valkoiset viisisakaraiset tähdet. == Lähteet == Lippu Luokka:Yhdysvaltain osavaltioiden liput
Darjuš Lavrinovič

Darjuš Lavrinovič (, s. 1. marraskuuta 1979 Vilna, Liettuan SNT, Neuvostoliitto) on liettualainen maan puolalaisvähemmistöön kuuluva koripalloilija. Hänen kaksoisveljensä Kšyštof Lavrinovič on myös koripalloilija. Sentterinä pelaava Lavrinovič on voittanut pelaajaurallaan muun muassa Liettuan, Ukrainan, Venäjän ja Turkin mestaruudet, Turkin ja Ukrainan cup-mestaruudet, VTB United-liigan mestaruuden ja Baltian liigan mestaruuden.acb.comeuroleague.net Liettuan maajoukkueessa Lavrinovič voitti EM-hopeaa Sloveniasta 2013 ja EM-pronssia Espanjasta 2007. Hän edusti maata myös useissa muissa arvokilpailuissa. Kesäolympialaisissa hän sijoittui Liettuan joukkueessa neljänneksi Pekingissä 2008.archive.fiba.comOlympics at Sports-Reference.com == Lähteet == * Darjuš Lavrinovič Bio, Stats and Results Olympics at Sports-Reference.com * Darjuš Lavrinovič Europe Stats Basketball- Reference.com * Profiili archive.fiba.com * Profiili euroleague.net * Darjus Lavrinovic basketball profile eurobasket.com * Darjus Lavrinovic acb.com === Viitteet === === Aiheesta muualla === Luokka:Liettualaiset koripalloilijat Luokka:Vuonna 1979 syntyneet Luokka:Elävät henkilöt
Rimantas Kaukėnas

Rimantas Kaukėnas (s. 11. huhtikuuta 1977 Vilna, Liettuan SNT, Neuvostoliitto) on liettualainen koripalloilija. Heittävänä takamiehenä pelaava Kaukėnas on voittanut muun muassa EuroChallengen ja Italian sekä Liettuan mestaruuksia.acb.comeuroleague.net Italialaisseura Montepaschi Siena on nostanut Kaukėnasin pelipaidan kattoon tämän pelinumerolla 13.http://www.euroleague.net/news/i/90382/montepaschi-s-kaukenas-out- indefinitely Liettuan maajoukkueessa Kaukėnas voitti EM-pronssia Espanjasta 2007. Kesäolympialaisissa hän sijoittui Liettuan joukkueessa neljänneksi Pekingissä 2008 ja kahdeksanneksi Lontoossa 2012.archive.fiba.comOlympics at Sports-Reference.com == Lähteet == * Rimantas Kaukėnas Bio, Stats and Results Olympics at Sports-Reference.com * Rimantas Kaukenas Europe Stats Basketball- Reference.com * Profiili archive.fiba.com * Profiili euroleague.net * Rimantas Kaukenas basketball profile eurobasket.com * Rimantas Kaukenas acb.com === Viitteet === == Aiheesta muualla == Luokka:Liettualaiset koripalloilijat Luokka:Vuonna 1977 syntyneet Luokka:Elävät henkilöt
Jeff Ahl

Jeff Gustaf Ahl (s. 13. helmikuuta 1987) on ruotsalainen poliitikko, joka kuuluu ruotsidemokraatteihin. Hän kasvoi Tyresön kunnassa ja aloitti opinnot Luulajan teknillisessä yliopistossa vuonna 2013. Hän istui valtiopäivillä vuosina 2014–2018. ==Lähteet== Luokka:Ruotsidemokraattien poliitikot Luokka:Vuonna 1987 syntyneet Luokka:Elävät henkilöt
HMCS Giffard (K402)

HMCS Giffard (viirinumero K402) oli Kanadan kuninkaallisen laivaston parannellun Flower-luokan korvetti toisessa maailmansodassa. == Valmistus == Alus tilattiin 26. helmikuuta 1942 nimellä HMS Buddleia Aberdeenista Alexander Hall and Companylta, missä köli laskettiin 30. marraskuuta 1942 telakkanumerolla 688aberdeenships.com. Alus laskettiin vesille 19. kesäkuuta 1943 ja otettiin Kanadan laivaston palvelukseen 10. marraskuuta Aberdeenissa.Friedman, Norman s. 341 == Palvelus == Alus liittyi Tobermoryssa pidetyn koulutuksen päätyttyä Kanadan laivaston 1. saattajaryhmään Londonderryssä. Se lähti 15. helmikuuta 1944 ryhmänsä mukana merelle liittyäkseen ensimmäiseen saattueeseensa ON224. Alus pelasti 7. toukokuuta torpedoidun Velleyfieldin 49 eloonjäänyttä. Seuraavalla viikolla alus jatkoi saattuepalvelustaan 27. marraskuuta saakka, jolloin se lähti Halifaxista huollettavaksi Liverpooliin.Macpherson, Ken & Burgess, John s. 104 Maaliskuussa 1945 huollon valmistuttua alus oli koulutettavana Bermudalla, josta se saapui St. John'siin 15. huhtikuuta aloittaen saattuepalveluksen. Alus lähti 13. toukokuuta saattueen HX355 mukana Britteinsaarille. Alus lähti Greenockista kesäkuun alussa viimeiselle länteen suuntautuneelle matkalleen. Alus poistettiin palveluksesta 5. heinäkuuta, minkä jälkeen se makasi ankkurissa Sorelissa odottaen romuttamista. Alus romutettiin 1952 Hamiltonissa. == Päälliköt == Aluksenpäällikköinä olivatMacpherson, Ken & Burgess, John s. 193: *C. Peterson 10. marraskuuta 1943 - 9. toukokuuta 1944 *G. H. Matheson 10. toukokuuta 1944 - 5. toukokuuta 1945 ==Lähteet== * * * * === Viitteet === Luokka:Kanadan laivaston Flower-luokan korvetit Luokka:Kanadalaiset toisen maailmansodan korvetit Luokka:Alexander Hall and Company
Joensuun kaupunginvaltuusto

Joensuun kaupunginvaltuusto on Joensuun ylin päättävä elin. Valtuusto kokoontuu Tiedepuistolla sijaitsevassa Louhela-salissa. Kaupunginvaltuustossa on 59 valtuutettua. Kaupunginvaltuuston puheenjohtaja on Joakim Kärkäs. Kaudella 2021–2025 suurin puolue on SDP, joka sai vuoden 2021 kuntavaaleissa 14 paikkaa. Keskusta sai 13 paikkaa, kokoomus 9 paikkaa, perussuomalaiset 8 paikkaa, vihreät 7 paikkaa, vasemmistoliitto 5 paikkaa, kristillisdemokraatit 2 paikkaa ja Liike Nyt yhden paikan. Äänestysprosentti oli 47,6 %. == Lähteet == Luokka:Suomen kaupunginvaltuustot Luokka:Joensuu
Päivi Lukkarila

Päivi Lukkarila (s. 10. marraskuuta 1967 Kokkola) on suomalainen lasten- ja nuortenkirjailija ja suomi toisena kielenä -opettaja. Hän on kirjoittanut myös aikuisille nimellä Essi Paju. Lukkarila on koulutukseltaan filosofian maisteri sekä äidinkielen ja kirjallisuuden aineenopettaja. Hän opiskeli yleistä kirjallisuustiedettä Tampereen yliopistossa. Lukkarila toimi myös Tampereen Ylioppilasteatterissa. Hän on suorittanut vokologian jatko-opintoja Tampereen yliopistossa. Lukkarilan esikoisromaani Koitetaan kestää, Nanna ilmestyi vuonna 2007. Se sijoittui kolmanneksi Kariston Tiina 2006 -kirjoituskilpailussa. Lukkarila sai teoksesta myös Tampereen kaupungin kirjallisuuspalkinnon vuonna 2007. Vuonna 2012 Lukkarilan lastenromaani Kolmen ajan maa oli Arvid Lydecken -palkintoehdokas. Teos oli myös Lasten LukuVarkaus -palkintoehdokkaana. Vuonna 2015 Lukkarilan hevoskirja Ihana Panda oli ehdolla Anni Polva -palkinnon saajaksi. Lukkarila ei saanut kustannussopimusta Counter-Strike: Global Offensivea pelaavasta pojasta kertovalle kirjalle Kuinka saavutetaan zanshin. Hän kustansi sen vuonna 2020 itse perustamansa Nokkahiiri-kustantamon kautta. Lukkarila mukautti siitä itse myös selkokirjan, joka palkittiin 2024 lasten- ja nuorten selkokirjallisuudelle jaettavalla Klara-palkinnolla. Lukkarila alkoi vuonna 2021 kirjoittaa Skutsia. Hän päätti kirjoittaa eräretkeilystä, sillä erään selvityksen mukaan poikia kiinnostaa kirjoissa metsästys, kalastus ja eräily. Hän lisäsi teokseen kauhuelementtejä, kun ensimmäinen versio tuntui hieman lattealta. Lukkarila lähetti teoksen parille kustantamolle, mutta päätti sen hylkyjen jälkeen kustantaa itse. Skutsi palkittiin 2024 lasten- ja nuortenkirjallisuuden Finlandialla. Lukkarila asuu Tampereella. ==Teokset== ;Siskodisko-sarja * * * ;Venla-sarja * * * * * * ;Jasmiina-sarja * * Valmennustalvi. Hämeenlinna: Karisto, 2016. ISBN 978-951-23-6166-3. * Ruusukekone. Hämeenlinna: Karisto, 2018. ISBN 978-951-23-6426-8. ;Nimellä Essi Paju * * ;Muut * * * En ikinä luovuta. Karisto, 2017. ISBN 978-951-23-6303-2. * Ponimme Possukka. Karisto, 2020. ISBN 978-951-1-37236-3. * Kuinka saavutetaan zanshin. Tampere: Nokkahiiri 2020. ISBN 978-952-94-3670-5. * * Super-someponi Kemppainen. Kuvitus: Milla Paloniemi. Hämeenlinna: Karisto, 2022. ISBN 978-951-1-41140-6. * Kuinka saavutetaan zanshin: selkomukautus. Kuvitus: Oona Liukkonen. Tampere: Nokkahiiri 2023. ISBN 978-952-69-8862-7. * ==Lähteet== ==Aiheesta muualla== * Päivi Lukkarilan verkkosivut * Lassila, Tuija: Teemaesittely: Tyttökirjan päivitystä – Päivi Lukkarila Kirjasampo.fi. 28.4.2009. Luokka:Suomalaiset lasten- ja nuortenkirjailijat Luokka:Vuonna 1967 syntyneet Luokka:Elävät henkilöt
Ylöjärven rautatieasema

Ylöjärven rautatieasema (lyh Ylö) on rautatieliikennepaikka Tampere-Seinäjoki- radalla Ylöjärven kaupungissa. Liikennepaikalla on vain tavaraliikennettä. Henkilöliikenne lakkautettiin vuonna 1983. Vuonna 2022 esitellyissä suunnitelmissa on, että Ylöjärven, Amurin, Epilän ja Messukylän seisakkeet otettaisiin uudestaan käyttöön. == Lähteet == Luokka:Ylöjärven rautatieliikennepaikat
John Ampomah

John Ampomah (s. 11. heinäkuuta 1990) on ghanalainen keihäänheittäjä. Ampomah saavutti hopeaa Afrikan-mestaruuskilpailuissa Porto-Novossa 2012 tuloksella 70,65. Hän sijoittui 2014 Kansainyhteisön kisoissa yhdeksänneksi ja Afrikan- mestaruuskilpailuissa viidenneksi. Hän saavutti hopeaa Brazzavillen Afrikan kisoissa 2015 ennätyksellään 82,94. Ampomah on opiskellut Neosho County Community Collegessa Yhdysvalloissa. Hän voitti National Junior College Athletic Associationin mestaruuden 2013. Hän saavutti hopeaa NCAA:n mestaruuskilpailuissa 2015. == Lähteet == Luokka:Ghanalaiset keihäänheittäjät Luokka:Vuonna 1990 syntyneet Luokka:Elävät henkilöt
Lakiala (rautatieliikennepaikka)

Lakiala () on rautatieliikennepaikka -radalla Ylöjärven kaupungissa. Liikennepaikka toimii ainoastaan junakohtauspaikkana eikä sillä ole kaupallista liikennettä. == Lähteet == Luokka:Ylöjärven rautatieliikennepaikat
The Oranges

The Oranges () on yleisesti käytössä oleva epävirallinen yhteisnimitys Essexin piirikunnassa, New Jerseyssä sijaitseville neljälle kunnalle, joiden kaikkien nimessä on sana Orange. Kunnat ovat Orange, East Orange, South Orange ja West Orange. Kolme viimeksi mainittua ovat syntyneet irtautumalla ensimmäisestä, joka on saanut nimensä Vilhelm I Oranialaisen () mukaan. thumb|Thomas Edisonin tehdas West Orangessa Orange kuului alun perin osana Newarkiin; silloin siitä käytettiin nimeä Newark Mountains. 7. kesäkuuta 1780 Newark Mountainsin asukkaille järjestettiin virallinen äänestys, jossa alueen nimeksi päätettiin vaihtaa Orange.Pierson, David Lawrence: History of the Oranges to 1921: Reviewing the Rise, Development and Progress of an Influential Community - Volume 1. Lewis Historical Publishing Company (New York, 1922), OCLC 3884577. Luku XXIX: The Name Orange Adopted, s. 155. (Google Books) Tuolloin suuri osa alueen väestöstä tavoitteli irtautumista Newarkista. Orange kuitenkin sai itsenäisen kunnan oikeudet vasta 27. marraskuuta 1806. Kaupungiksi se järjestäytyi 31. tammikuuta 1860. Lähes heti se alkoi jakautua pienempiin osiin lähinnä siksi, etteivät asukkaat päässeet keskenään sopuun siitä, kuinka julkisten palveluiden rahoitus tulisi järjestää. South Orange itsenäistyi Orangesta 26. tammikuuta 1861, Fairmount (joka myöhemmin liitettiin osaksi West Orangea) 11. maaliskuuta 1862, East Orange 4. maaliskuuta 1863 ja West Orange (johon samalla liittyi Fairmount) 14. maaliskuuta 1863. Nykyään Oranget eroavat paljon toisistaan. Kaikki neljä kuntaa tosin kuuluvat osavaltionsa varakkaimpiin, mutta Orange ja East Orange ovat melko kaupunkimaisia ja työväenluokkaisia, kun taas South Orange ja West Orange ovat säilyneet esikaupunkimaisina. Orangen ja East Orangen väestö on pääosin afroamerikkalaisia; south- ja westorangelaisista taas suurin osa on valkoihoisia. Vaikka alueen kunnat ovat virallisesti itsenäisiä eikä niillä ole yhteistä hallintoa (muutoin kuin piirikunnallisella tasolla), niistä monissa yhteyksissä, esimerkiksi tienviitoissa, käytetään epävirallista yhteisnimeään. ==Lähteet== Luokka:New Jersey
Di-isopropyyliamiini

Di-isopropyyliamiini eli DIPA (C6H15N) on alifaattisiin amiineihin kuuluva orgaaninen yhdiste. Yhdistettä käytetään valmistettaessa muita kemikaaleja ja korroosionestoaineena. ==Ominaisuudet== Huoneenlämpötilassa di- isopropyyliamiini on väritöntä ammoniakinhajuista nestettä. Yhdiste liukenee veteen sekä moniin orgaanisiin liuottimiin kuten etanoliin, dietyylieetteriin, asetoniin ja bentseeniin. Di-isopropyyliamiini on suhteellisen vahva emäs ja sen pKb-arvo on 3,43.Karsten Eller, Erhard Henkes, Roland Rossbacher & Hartmut Höke: Amines, Aliphatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 8.10.2015 Yhdiste kykenee syövyttämään eräitä metalleja kuten alumiinia, sinkkiä ja kuparia Viitattu 8.10.2015. Di- isopropyyliamiini on myrkyllistä ja ärsyttää voimakkaasti hengitysteitä, ihoa ja silmiä. Aineelle altistumisesta voi seurata kyynelvuotoa, yskää, pahoinvointia ja silmiin joutuessaan aine voi aiheuttaa silmän syövytysvamman. ==Valmistus== Di-isopropyyliamiinia voidaan valmistaa isopropanolista reaktiolla ammoniakin kanssa. Katalyytteinä voidaan käyttää kuparia, kromia tai nikkeliä tai metallioksideita kuten alumiinioksidia, piidioksidia tai titaanidioksidia. Reaktiossa muodostuu myös isopropyyliamiinia ja muodostuvien tuotteiden suhde riippuu isopropanolin ja ammoniakin ainemäärien suhteesta.John E. Logsdon & Richard A. Loke: Isopropyl Alcohol, Kirk-Othmer Encyclopedia of Chemical Technology, John Wiley & Sons, New York, 2003. Viitattu 23.04.2013 Yhdistettä voidaan valmistaa myös ammoniakista ja asetonista pelkistävällä aminoinnilla. Pelkistimenä käytetään vetyä ja katalyyttinä kuparikromiittia. : Di-isopropyyliamiinia käytetään erityisesti herbisidien kuten diallaatin ja triallaatin valmistamiseen. Lisäksi siitä tuotetaan di-isopropyyliaminoetanolia sekä vahvoina emäksinä orgaanisissa synteeseissä käytettävää di-isopropyylietyyliamiinia ja litiumdi- isopropyyliamidia, jota muodostuu di-isopropyyliamiinin ja butyylilitiumin välisellä reaktiolla . Di-isopropyyliamiinin nitraattisuolaa käytetään korroosionestoaineena ja di-isopropyyliamiinia voidaan käyttää myös pH:n säätelyyn kosmetiikkatuotteissa. ==Lähteet== Luokka:Amiinit
Siiselit

Siiselit (Spermophilus) on oravien heimoon kuuluva jyrsijäsuku. ==Lajit== Mammal Species of the World -teoksen mukaan siiselien sukuun kuuluvat seuraavat lajit: *Jalisconsiiseli (Spermophilus adocetus) *Meksikonsiiseli (Spermophilus annulatus) *Spermophilus brevicauda *Kalliovuortensiiseli (Spermophilus columbianus) *Siperiansuslikki (Spermophilus erythrogenys) *Keskiaasiansuslikki (Spermophilus fulvus) *Volgansuslikki Spermophilus major *Napasiiseli eli siksik (Spermophilus parryii) *Silkkisuslikki (Spermophilus undulatus) *Amurinsuslikki (Spermophilus alashanicus) *Ylänkösiiseli (Spermophilus armatus) *Lännensiiseli (Spermophilus beldingi) *Idahonsiiseli (Spermophilus brunneus) *Aavikkosiiseli (Spermophilus canus) *Euroopansuslikki (Spermophilus citellus) *Mongoliansuslikki (Spermophilus dauricus) *Wyominginsiiseli (Spermophilus elegans) *Nevadansiiseli (Spermophilus mollis) *Kaukasiansuslikki (Spermophilus musicus) *Spermophilus pallidicauda *Pikkususlikki (Spermophilus pygmaeus) *Spermophilus ralli *Tienaninsuslikki (Spermophilus relictus) *Montanansiiseli (Spermophilus richardsonii) *Suslikki (Spermophilus suslicus) *Pensassiiseli (Spermophilus townsendii) *Oregoninsiiseli (Spermophilus washingtoni) *Lähi-idänsuslikki (Spermophilus xanthoprymnus) *Bajansiiseli (Spermophilus atricapillus) *Kaliforniansiiseli (Spermophilus beecheyi) *Kalliosiiseli (Spermophilus variegatus) *Mohavensiiseli (Spermophilus mohavensis) *Pyöröhäntäsiiseli (Spermophilus tereticaudus) *Teksasinsiiseli (Spermophilus mexicanus) *Veracruzinsiiseli (Spermophilus perotensis) *Täpläsiiseli (Spermophilus spilosoma) *Juovasiiseli (Spermophilus tridecemlineatus) *Preeriasiiseli (Spermophilus franklinii) *Keltaselkäsiiseli (Spermophilus lateralis) *Sierramadrensiiseli (Spermophilus madrensis) *Kaskadiensiiseli (Spermophilus saturatus) == Lähteet == == Aiheesta muualla == *Laji.fi: Siiselit ja suslikit (Spermophilus) *
Älykäs erikoistuminen

Älykäs erikoistuminen on alueellisen innovaatiopolitiikan konsepti, jonka mukaan maiden ja alueiden tulisi tunnistaa ja valita omat vahvuusalueensa, joihin tulevaisuuden panostukset ja investoinnit kohdennetaanOECD: Smart specialization Viitattu 8.10.2015. Käsitteen kehitti vuonna 2009 "Knowledge for Growth" -tutkijaryhmä ja erityisesti sveitsiläinen taloustieteilijä Dominique ForayVirkkala (2015)Foray ym. (2009). Euroopan unionin rakennerahasto-ohjelmat vuosille 2014–2020 pohjautuvat älykkään erikoistuminen konseptille ja älykästä erikoistumista korostetaan myös EU:n Horisontti 2020 -tutkimusohjelmassa. == Katso myös == *Suhteellinen etu *Aluepolitiikka *Innovaatiopolitiikka == Lähteet == == Aiheesta muualla == * OECD. 2013. Innovation-driven growth in regions: the role of smart specialization * Euroopan komissio. 2015. Perspectives for Research and Innovation Strategies for Smart Specialisation (RIS3) in the wider context of the Europe 2020 Growth Strategy. Asiantuntijaryhmän raportti. * Foray, D. 2015. Smart Specialisation: Opportunities and Challenges for Regional Innovation Policy, London: Routledge. * Foray, D., David, P. & Hall, B. 2009. Smart Specialisation – The Concept. Knowledge Economists Policy Brief Nr. 9. * Foray, D., Goddard, J., Beldarrain, X., Landabaso, M., McCann, P., Morgan, K., Nauwelaers, C. & Ortega-Argilés, R. 2012. Guide to Research and Innovation Strategies for Smart Specialisation (RIS3) . Euroopan komissio. * Luokka: Talouspolitiikka
Johan Nissinen

Johan Harry Nissinen (s. 17. toukokuuta 1989 Värnamo, Ruotsi) on ruotsalainen poliitikko. Lundgren edustaa Folklistan-puoluetta. Aikaisemmin Nissinen on kuulunut ruotsidemokraatteihin. Nissinen on toiminut Euroopan parlamentin jäsenenä lokakuusta 2022 lähtien, ja hän edustaa Euroopan parlamentissa konservatiivien ja reformistien ryhmää. == Ura == Vuonna 2011 Nissinen valittiin puolueen Finnvedenin johdon jäseneksi, ja samana vuonna hänestä tuli myös Jönköpingin läänin ensimmäinen aluepuheenjohtaja, jossa asemassa hän on vieläkin. Vuonna 2010 Johan Nissinen Värnamon kunnan valtuustoon 21 vuoden iässä. Vuonna 2014 hänet valittiin samaan valtuustoon uudelleen. Hän sai 22 % ruotsidemokraattien äänistä. Vuonna 2014 Nissinen valittiin valtiopäiville Skånen läänin pohjoisesta ja itäisestä vaalipiiristä. Valtiopäivillä Nissinen istuu elinkeinovaliokunnan työskentelevänä varajäsenenä. Hän on varajäsenenä myös EU-lautakunnassa, talousvaliokunnassa ja ulkoasiainvaliokunnassa. Johan Nissinen on ollut vuodesta 2014 lähtien varajäsen myös Euroopan neuvoston Ruotsin delegaatiossa. Siellä Nissinen istuu vakituisena jäsenenä kulttuuriin, tieteeseen, koulutukseen ja mediaan liittyvässä komiteassa, sekä varajäsenenä muuttoliikkeeseen, pakolaisiin ja karkotettuihin liittyvässä komiteassa. Nissinen on opiskellut taloustiedettä Linné-yliopistossa. == Lähteet == *http://www.riksdagen.se/sv/ledamoter-partier/Hitta- ledamot/Ledamoter/Nissinen-Johan-0671881934227/ *http://www.jnytt.se/johan- nissinen-sd-ny-lansbo-i-riksdagen *http://sverigesradio.se/sida/artikel.aspx?programid=91&artikel;=5975968 *http://www.assembly.coe.int/nw/xml/AssemblyList/MP-Details- EN.asp?MemberID=7298 *http://www.varnamonyheter.se/artikel/123273/nissinen-in- i-europarad *http://www.varnamonyheter.se/artikel/114469/nissinen-sd-invald- pa-skanebanken *http://www.varnamonyheter.se/artikel/113882/riksdagen-nasta- for-nissinen * Johan Nissinen, Sverigedemokraterna. Sveriges Television. === Viitteet === Luokka:Ruotsidemokraattien poliitikot Luokka:Ruotsalaiset europarlamentaarikot Luokka:Vuonna 1989 syntyneet Luokka:Elävät henkilöt
Michele Beretta

Michele Beretta (s. 22. lokakuuta 1994 Milano) on italialainen moottoriurheilija. == Ura == Beretta aloitti uransa Karting-sarjoista. Vuodet 2012-2013 Beretta kilpaili Formula Abarth -sarjassa sijoittuen viimeisellä kaudellaan sarjan toiseksi. Vuonna 2014 Beretta siirtyi Euroopan Formula 3 -sarjaan saavuttamatta yhtään pistettä. Vuonna 2015 Beretta jatkoi Euroopan F3 -sarjassa saavuttaen neljä pistettä. Hän kilpaili samana vuonna myös GP3-sarjassa ajaen kuusi kilpailua Trident -tallissa saavuttamatta pisteitä. Vuonna 2016 Beretta siirtyi GT-autoihin ja on ajanut muun muassa ADAC GT Masters, British GT Championship ja GT World Challenge Europe -sarjoissa. Vuonna 2017 Beretta ajoi Italian GT Championship -sarjassa ja voitti GT3 Pro -luokan mestaruuden. Samaisena vuonna hän ajoi myös Lamborghini Super Trofeo North America -sarjaa, josta hän saavutti neljä palkintosijaa ja oli sarjapisteissä kolmas. Vuonna 2020 Beretta ajoi European Le Mans Series -sarjassa voittaen autokuntansa GTE-luokan mestaruuden. Vuonna 2021 Beretta ajoi muun muassa WeatherTech SportsCar Championship ja International GT Open -sarjoissa. Hän voitti GT Open -sarjan mestaruuden. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2015 Trident ESP FEA ESP SPR AUT FEA AUT SPR GBR FEA GBR SPR HUN FEA HUN SPR BEL FEA BEL SPR ITA FEA ITA SPR RUS FEA 18 RUS SPR 13 BHR FEA 20 BHR SPR 15 ABU FEA 20 ABU SPR 18 0 27. == Lähteet == *Michele Beretta Driver Databasessa Luokka:Italialaiset autourheilijat Luokka:Vuonna 1994 syntyneet Luokka:GP3-kuljettajat Luokka:Elävät henkilöt
Oğuzhan Özyakup

Oğuzhan Özyakup (s. 23. syyskuuta 1992 Zaandam, Alankomaat) on alankomaalaissyntyinen turkkilainen jalkapalloilija, joka edustaa Turkin Superliigassa pelaavaa Beşiktaş JK:ta. Pelipaikaltaan molempijalkainen Özyakup on hyökkäävä keskikenttäpelaaja. Hän kuuluu myös Turkin jalkapallomaajoukkueeseen. == Ura == === Seurajoukkueura === Özyakup siirtyi vuonna 2008 alankomaalaisesta AZ Alkmaarista englantilaisen Arsenal FC:n juniorijoukkueeseen. Hän pelasi seuran edustusjoukkueessa vain kahdessa Englannin liigacupin ottelussa kaudella 2011–2012.http://us.soccerway.com/players/oguzhan-ozyakup/102900/ Heinäkuussa 2012 Özyakup siirtyi Turkin Superliigan Beşiktaş JK:hon. Avauskaudellaan seurassa hän teki 28 ottelussa kaksi maalia. Kaudella 2013–2014 Özyakup debytoi Eurooppa-liigassa seuransa paidassa. === Maajoukkueura === Özyakup on edustanut synnyinmaataan Alankomaita alle 17- ja alle 19-vuotiaissa. Vuodet 2012–2014 hän pelasi kuitenkin Turkin alle 21-vuotiaiden maajoukkueessa. Turkin jalkapallomaajoukkueessa Özyakup debytoi toukokuussa 2013 ystävyysottelussa Latviaa vastaan. Avausmaalinsa hän teki yhdennessätoista maaottelussaan, syyskuun 2015 EM-karsintaottelussa synnyinmaataan Alankomaita vastaan. Özyakup on vuoden 2018 loppuun mennessä pelannut 41 maaottelua ja tehnyt niissä yhden maalin. == Lähteet == Luokka:Turkkilaiset jalkapalloilijat Luokka:Vuonna 1992 syntyneet Luokka:Elävät henkilöt
Kholiambi

Kholiambi (myös kolijambi, , ”ontuva jambi”; ) eli Hipponaksin trimetri on antiikin kreikkalaisesta metriikasta peräisin oleva runomitta. Se on jambisen trimetrin muunnelma, jossa viimeisenä eli kuudentena jalkana on jambin sijasta spondee tai trokee. Runomitan kehittäjänä pidetään Hipponaksia. Sitä käytti myös muun muassa Herondas. == Kaava == Runomitan säkeen peruskaava on ( = lyhyt tavu, = pitkä tavu, = anceps eli lyhyt tai pitkä tavu): : Yksi jambimetron on ja se koostuu kahdesta jambijalasta . Kholiambissa viimeinen jalka on kuitenkin poikkeuksellisesti spondee tai trokee , mikä tuottaa tarkoituksellisen ontuvan vaikutelman. == Esimerkki == Hipponaks, fragmentti 32: : : :Hipponaks: West nro. 32. :dos khlainan Hip|pōnakti kai | kypassiskon :kai sambalis|ka kaskeris|ka kai khrysū :statēras he|ksēkonta tū|terū toikhū : : : == Lähteet == Luokka:Kreikkalainen metriikka Luokka:Runomitat
Fitim Latifi

Fitim Latifi (s. 2. heinäkuuta 1990 Vučitrn) on kosovolaissyntyinen suomalainen ammattinyrkkeilijä. 180 senttimetriä pitkä Latifi kilpailee keskisarjassa.http://boxrec.com/boxer/616379 Amatöörinä Latifi saavutti muun muassa nuorten SM-kultaa sekä aikuisten SM- ja PM-hopeaa.Wuorela, Miika: Se paha poika - nyrkkeilijä, joka hakkaa. Urheilulehti 41/2015, s. 4-15 Ammattilaisdebyyttinsä hän teki kesäkuussa 2012 Porvoossa Andrej Cepuria vastaan, voittaen hänet pisteillä. Kahdeksannessa ammattilaisottelussaan, marraskuussa 2013 Timo Lainetta vastaan, Latifi otti kahdeksannen voittonsa ja saavutti keskisarjan Suomen mestarin tittelin.http://www.uusimaa.fi/artikkeli/273735-fitim-latifi-vangittiin- epailtyna-pahoinpitelysta Tammikuussa 2014 Latifi pahoinpiteli veljiensä kanssa noin 40-vuotiaan ulkomaalaistaustaisen miehen. Latifi sai tästä vuoden ja kahdeksan kuukautta ehdollista vankeutta sekä 35 000 euron sakot. Suomen Ammattinyrkkeilyliitto hyllytti myös Latifin lisenssin ja hän otteli ensimmäistä kertaa yhdeksän vuoden tauon jälkeen Milos Pavićevićia vastaan voittaen hänet. Latifi muutti perheineen nuorena Kosovosta Suomeen, Latifi on Kosovo-Albaani etnisyydeltään. == Lähteet == Luokka:Suomalaiset nyrkkeilijät Luokka:Vuonna 1990 syntyneet Luokka:Elävät henkilöt
Keltapaviaani

Keltapaviaani (Papio cynocephalus) on Afrikan keski- ja itäosissa elävä paviaanilaji. Sen elinympäristöä ovat savannit, avoimet metsät ja metsänreunat, kalliot sekä heinää ja piikkipensaikkoa kasvavat puoliaavikot. Kannan suuruus on vähintään kymmeniätuhansia yksilöitä. Keltapaviaaniuros on pituudeltaan 80–115 senttimetriä ilman häntää ja naaras 50–70 senttimetriä. Häntä on 46–68 senttimetriä. Uros painaa 22–30 kilogrammaa ja naaras 11–15 kilogrammaa. Turkki on kellertävänharmaa, ja pakaroiden yläpuolella on kiiltävänmusta paljas laikku. Keltapaviaani on päiväeläin, joka elää tavallisimmin 30–40 yksilön laumoissa. Naaras synnyttää yleensä yhden poikasen 1–2 vuoden välein. Naaras on sukukypsä viisivuotiaana ja uros seitsemänvuotiaana. Luonnossa keltapaviaani elää 20–30-vuotiaaksi ja vankeudessa joskus 40-vuotiaaksi. Keltapaviaanit ovat kaikkiruokaisia ja syövät monipuolisesti niin kasveja kuin kaikenlaisia pieniä eläimiäkin. == Lähteet == Luokka:Marakattiapinat
New Yorkin lippu

New Yorkin lippu on sinetin ohella New Yorkin kaupungin virallinen tunnus. Se on pystysuuntainen trikolori, jonka värit ovat sininen, valkoinen ja oranssi. Lipun keskelle valkoiseen palkkiin on kuvattu New Yorkin kaupungin sinetti sinisellä. Lipun värit ovat samat kuin Alankomaiden 1600-luvulla käyttämässä lipussa ja viittaavat kaupungin perustukseen alun perin alankomaalaisena Uuden Amsterdamin siirtokuntana. Kolmivärinen lippu otettiin käyttöön vuonna 1915 ja sen yksityiskohtia muutettiin viimeksi 30. joulukuuta 1977. Tuolloin lipussa olevan sinetin vuosiluku vaihdettiin vuodesta 1664, jolloin kaupungin alue luovutettiin Englannin kuningaskunnalle vuodeksi 1625, jolloin alankomaalaiset perustivat alkuperäisen siirtokunnan. Yleisen lipun lisäksi New Yorkin kaupungin viidellä hallintoalueella () on omat viralliset lippunsa. == Hallintoalueiden liput == ===Bronx=== Bronxin hallintoalueen lippu on vaakaraitainen trikolori, jonka värit ovat oranssi, valkoinen ja sininen. Se perustuu siirtomaa-aikaiseen alankomaalaiseen lippuun, jonka keskelle on lisätty alueen nimen alkuperän, Bronckin suvun vaakuna. Lippu otettiin käyttöön vuonna 1912. ===Brooklyn=== Brooklynin hallintoalueen lippu valkoinen, ja sen keskelle on kuvattu Brooklynin sinetti. Lisäksi lipun reunat ovat keltaiset. Lippu perustuu Brooklynin kaupungin vanhaan lippuun ennen vuotta 1898, kun se liitettiin New Yorkin kaupunkiin. ===Manhattan=== Manhattanin hallintoalueen lippu muistuttaa suuresti kaupungin lippua. Sen keskellä on Manhattanin sinetti kaupungin sinetin asemesta. ===Queens=== Queensin hallintoalueen lippu on vaakaraitainen trikolori, jonka uloimmat raidat ovat sinisiä ja keskimmäinen raita valkoinen. Lipun keskellä on ristissä tulppaani ja ruusu, joita ympyröi wampum-helminauha. Tulppaani symboloi Alankomaita, ruusu Englantia ja wampum alueen alkuperäiskansoja. Lippu otettiin käyttöön vuonna 1913. ===Staten Island=== Staten Islandin hallintoalueen lippu on valkoinen, ja sen keskelle on kuvattu alueen sinetti. Nykyinen lippu otettiin käyttöön vuonna 2002. |Bronxin lippu. Tiedosto:Flag of Brooklyn, New York.svg|Brooklynin lippu. Tiedosto:Flag of Queens, New York.svg|Queensin lippu. Tiedosto:Ny-statenisland.gif|Staten Islandin lippu. ==Muita lippuja== New Yorkin pormestari käyttää erillistä muotoa kaupungin lipusta. Pormestarin virallisessa lipussa on viisi sinistä viisisakaraista tähteä kaaressa kaupungin sinetin yläpuolella. Lisäksi monilla kaupungin organisaatioilla, kuten kaupunginvaltuustolla, poliisilaitoksella, palolaitoksella, puhtaanapitolaitoksella ja puisto-osastolla on omat lippunsa. == Lähteet == == Aiheesta muualla == Lippu Luokka:Yhdysvaltain kaupunkien liput
Daimler

Daimler tarkoittaa seuraavia asioita: ==Yhtiöitä== * Daimler AG, saksalainen henkilö- ja hyötyajoneuvojen valmistaja sekä rahoituspalveluiden tarjoaja * Daimler-Benz, saksalainen autonvalmistaja vuosina 1926–1998, DaimlerChryslerin (1998–2007) ja nyk. Daimler AG:n edeltäjä * Daimler Truck, saksalainen hyötyajoneuvojen valmistaja, joka jatkaa kahtiajakautuneen Daimler AG:n kuorma- ja linja-autojen valmistusta * Daimler-Motoren-Gesellschaft, saksalainen, moottoreita ja ajoneuvoja vuosina 1890–1926 valmistanut yhtiö, Daimler-Benzin edeltäjä * Austro-Daimler, itävaltalainen autonvalmistaja, joka toimi vuosina 1899−1934 osana Daimler-Motoren-Gesellschaftia * Daimler Motor Company, brittiläinen autonvalmistaja ==Henkilöitä== * Gottlieb Daimler (1834–1900), saksalainen insinööri ja autotehtailija, Daimler-Motoren- Gesellschaftin perustaja
As-Safira

As-Safira tai Sfire (, pohjoissyyrian arabialla: Sfīre) on kaupunki Syyrian pohjoisosassa Aleppon maakunnassa. Kaupunki on As-Safiran piirikunnan keskus. Vuoden 2004 väestönlaskennassa kaupunkiin kirjattiin 63 708 asukasta ja koko piirikuntaan 178 293. Syyrian pääkaupunki Damaskos on linnuntietä noin 301 kilometriä etelälounaaseen ja Aleppo 25 kilometriä luoteeseen. ==Lähteet== ==Aiheesta muualla== *Erika Solomon: Syrian army captures strategic town at approaches to Aleppo (1.11.2013) (reuters.com) *Chemical Disarmament Amid Conflict (14.9.2013) (nytimes.com) Luokka:Syyrian kaupungit Luokka:Aleppon maakunta
Kaisa Sere

Kaisa Sere (3. kesäkuuta 1954 Kokkola – 5. joulukuuta 2012) oli suomalainen tietojenkäsittelytieteilijä. Sere valmistui filosofian tohtoriksi Åbo Akademista vuonna 1990. Professori tietojenkäsittelytieteessä vuonna 1998. Vuosina 2010–2011 Sere toimi myös vanhempana tutkijana Suomen Akatemiassa ja vararehtorina Åbo Akademissa. ==Lähteet== Luokka:Suomalaiset tietojenkäsittelytieteilijät Luokka:Åbo Akademin professorit Luokka:Suomalaiset professorit Luokka:Vuonna 1954 syntyneet Luokka:Vuonna 2012 kuolleet
Al-Bab

Al-Bab () on kaupunki Syyrian pohjoisosassa Aleppon maakunnassa. Kaupunki on al-Babin piirikunnan keskus. Vuoden 2004 väestönlaskennassa kaupunkiin kirjattiin 63 069 ja koko piirikuntaan 292 713 asukasta. ==Maantiede== Syyrian pääkaupunki Damaskos sijaitsee linnuntietä noin 336 kilometriä etelälounaaseen, Aleppo noin 38 kilometriä länsilounaaseen ja Turkin raja lähimmillään noin 30 kilometrin etäisyydellä pohjoisessa. ==Historia== Al-Bab jäi Syyrian presidentti Bašar al-Assadin hallintoa vastustaneiden kapinallisten käsiin Syyrian sisällissodan aikana keväällä 2012. Ääri- islamilainen Isis-järjestö ajoi muut kapinalliset kaupungista talvella 2013-2014 ja kaupunki toimi sittemmin Isisin tukikohtana hyökkäyksillä Aleppon maakunnan kapinallisia ja hallituksen joukkoja vastaan. Myöhemmin kurdeihin liitettyjen SDF-joukkojen taistelijoiden vallattua läheisen Manbijin Turkki aloitti operaatio Eufratin kilven Pohjois-Syyriassa estääkseen kurdeja valtaamasta al-Babia ja luomasta näin yhteyttä Afriniin lännessä. Turkki ja sen tukemat kapinalliset uutisoivat vallanneensa kaupungin helmikuussa 2017. ==Väestö== Vuoden 2004 väestönlaskennassa kaupunkiin kirjattiin 63 069 ja koko piirikuntaan 292 713 asukasta. Vuonna 2017 kaupungissa oli arviolta 100 000 asukasta. Kaupungin asukkaiden valtaosa on etniseltä taustaltaan arabeja ja valtauskonto on sunnalainen islam. ==Lähteet== ==Aiheesta muualla== *Syria barrel bombs kill 68 civilians in al-Bab town in one week () *Syrian rebels free dozens from ISIS detention in Syria’s al-Bab (1.3.2015) (aranews.net) *Avaneesh Pandey: Northern Syria Coalition Airstrike Killed At Least 50 Civilians In December: Report (12.1.2015) (ibtimes.com) *Rebels claim victory in Syria's al-Bab (1.8.2012) (aljazeera.com) Luokka:Syyrian kaupungit Luokka:Aleppon maakunta
Theatres des Vampires

Theatres des Vampires on italialainen goottimetalliyhtye, jonka alkuaikojen tuotannossa on black metal -vaikutteita. Yhtyeen kappaleiden sanoituksien aiheena on vampirismi. ==Diskografia== ===Albumit=== * Vampyrìsme, Nècrophilie, Nècrosadisme, Nècrophagie (1996) * The Vampire Chronicles (1999) * Bloody Lunatic Asylum (2001) * Suicide Vampire (2002) * Nightbreed of Macabria (2004) * Pleasure and Pain (2005) * Anima Noir (2008) * Moonlight Waltz (2011) * Candyland (2016) * In Nomine Sanguinis (2021) Luokka:Italialaiset goottimetalliyhtyeet Luokka:Italialaiset black metal -yhtyeet Luokka:Sinfoniset black metal -yhtyeet